stanford-oval/wikipedia huggingface dataset:
פטריק אקנג
קריירה בינלאומית

ב-7 בינואר 2015 ערך אקנג את הופעת הבכורה שלו בנבחרת קמרון, כשנכנס כמחליף בדקה ה-57 בתיקו 1-1 במשחק ידידות נגד נבחרת הרפובליקה הדמוקרטית של קונגו. יומיים לאחר מכן נכלל בסגל נבחרת קמרון לגביע אפריקה לאומות 2015, אך לא שיחק בטורניר. ב-10 בינואר ערך את הופעתו השנייה והאחרונה בנבחרת, כשנכנס כמחליף בדקה ה-65 במשחק ידידות נגד נבחרת דרום אפריקה.
פאסט מיוזיק

ערך זה עוסק בחברת תקליטים שפעלה בתל אביב. אם התכוונתם למשמעות אחרת, ראו .
פאסט מיוזיק (Fast Music) הייתה חברת תקליטים עצמאית שפעלה בתל אביב בשנים 1998–2007 ופועלת כיום בתחומי ההפקה והמוזיאולוגיה. החברה דגלה בפרסום מוזיקה משוחררת משיקולים מסחריים והתמקדה ברוק אלטרנטיבי, פאנק, פאנק רוק וגארז'. בשנות קיומה פרסמה עשרות תקליטים, תקליטורים, סינגלים וחוברות קומיקס.
פאסט מיוזיק החזירה מ-1998 את הדפסת תקליטי הויניל לאלבומים ישראלים, אשר ייצורם בארץ הופסק בראשית שנות התשעים, והדפיסה תקליטי ויניל לאומנים שלה ולאומנים נוספים.
בבעלות החברה היו חדר חזרות, אולפן הקלטות, ומועדון הופעות.
אחד הדברים שהיו חשובים ללייבל היה להפגיש אומנים של הלייבל עם אומנים מתחומי המוזיקה הדומים מחו"לֹ. ובמסגרת זו הלייבל ארגן בישראל הופעות של אומני אינדי כמו Silver Jews, Bonnie 'Prince' Billy, Kimya Dawson, Bill Callahan, Calvin Johnson ואחרים. ביקורים אלו גרמו לחשיפה של האומנים הישראלים לעמיתיהם מחו"ל ולשיתופי פעולה בישראל ובעולם.
היסטוריה

פאסט מיוזיק הוקמה על ידי אמיר שור ועמיר "ג'נגו" רוסיאנו ב-1998. בימים ההם עבדו שניהם על הפקה אלבומו הראשון של אמיר שור וחיפשו יחד את הדרך הנכונה ביותר לפרסם אותו.
בשוק התקליטים הישראלים פעלו אז בעיקר לייבלים גדולים שהשניים הכירו מקרוב ממעורבותם בפרויקטים מוזיקליים שונים אבל השניים הרגישו שהכי נכון לתקליט הזה יהיה להוציא אותו בצורה עצמאית.
הם המציאו שם ולוגו והדפיסו את האלבום בדיסק ותקליט ויניל.
השם ניתן לחברה בזמן הקלטות על מוזיקה של אייל אימבר (שלא פורסמה בסופו של דבר). השלושה הפיקו תקליט לשירים של אימבר בשעתיים והרגישו שזאת הדרך הכי נכונה לתעד מוזיקה-
להקליט אותה בזמן מהיר וקצוב על מנת למצות את האותנטיות שבה. מכיוון שכך, דגל הלייבל בתחילת דרכו בהקלטות של תקליטים ביום- יומיים. עם הזמן הלייבל גדל והתווספו אומנים שהפיקו בצורות שונות על המוזיקה שלהם. היו כאלו שהביאו את המאסטר שהכינו לבד, היו שהקליטו חודשים והיו שתיעדו במהירות.
התקליט הראשון של הלייבל הוקלט ברובו בבתים של ג'נגו ושור. אולם אחרי כמה תקליטים הם הרגישו שהלייבל צריך אולפן משלו ופתחו את אולפני פאסט מיוזיק ברחוב עולי ציון שביפו. שם הוקלטו "מאה שקל אחרונים" של ג'נגו ו"אשדוד" של שור.
בעקבות הצפה באולפן וגנבת מכונת ההקלטה הדיגיטלית של ג'נגו עבר הלייבל לאולפן ביצחק שדה בתל אביב ונקנה ציוד הקלטה אנלוגי. מאז האולפן התפתח לאולפן אנלוגי מקצועי עם ציוד הקלטה ייחודי.
בשנת 2000 נפתח מועדון הפטיפון שהיה מועדון קטן ומיוחד בכך שפעל עבור אומני האינדי הקטנים מכל הארץ. למרות זאת הופיעו בו בקביעות גם להקות מהזרם המרכזי כמו מוניקה סקס ומאור כהן ואומנים מחו"לֹ. מי שערך  את ההופעה הראשונה בתולדות המועדון היה הזמר שי נובלמן.
לאורך השנים השתתפו בעבודת הלייבל מוזיקאים, אומנים גרפיים ואחרים. לרוב בהתנדבות בעבודת פרומו, עיצוב והדפסת עטיפות וניהול המועדון.
שנה אחרי פתיחת החברה, הצטרפו כשותפים עינב רוסיאנו, נטעלי גבירץ ועמי שלו. יחד עם ג'נגו ושור הם ניהלו את האולפן, הלייבל ואת הפטיפון. בעקבות חילוקי דעות פרשו ג'נגו ועינב מהלייבל שנתיים מאוחר יותר והלייבל המשיך עד סוף פעילותו עם גבירץ שלו ושור.
משנת 2003 ההפצה של תקליטי הלייבל עברה לחברת NMC.
בשנת 2022 יצא לאקרנים הסרט התיעודי עצבני ומהיר: הסיפור של פאסט מיוזיק והפטיפון בבימויו של עמית איצקר העוקב אחר ההיסטוריה של הלייבל ושל מועדון הפטיפון דרך ראיונות וקטעי ארכיון רבים ונדירים.
לאחר פירוק הלייבל, פאסט מיוזיק עודנה מתקיימת כחברה המתמחה במוצגים, תערוכות ומרחבים חוויתיים ומוזיאונים, בהובלתם של שור וגבירץ. שור הוא האוצר הראשי של מוזיאון מדעטק בחיפה, והוביל יחד עם מכון דוידסון לחינוך מדעי את חידושו של גן המדע על שם קלור במכון ויצמן.
אמנים

אמיר שור
ג'נגו
Skin Blues
מיכל קהן
יונתן גת
המיותרים
פאנקייק
רם אוריון
בתרי זוזיי
מארונס
ניתקס
אביב מארק
The Astroglides
אלי לס
Black Blender
Lebanon
Mono Addicted Acid Man
מונוטוניקס
Monosight
Plastic Peacocks
קטלוג

| אומן | שם האלבום | מספר קטלוגי | תאריך | פורמט | מספר עותקי ויניל |
| --- | --- | --- | --- | --- | --- |
| אמיר שור | אמיר שור | FMLP/FMCD01 | 1998 | תקליט ויניל/תקליטור | 200 |
| ג׳נגו | אינסטרומנטלי ראשון | FMLP02 | 1/1999 | תקליט ויניל | 200 |
| Skin Blues | Low Life | FMCD03 | 9/1999 | תקליטור | - |
| ג׳נגו | מאה שקל אחרונים | FMLP/FMCD04 | 26/10/1999 | תקליט ויניל/תקליטור | 200 |
| מיכל קהן | מיכל קהן | FMLP/FMCD05 | 1/11/1999 | תקליט ויניל/תקליטור | 100. יצא מחדש ב-300 עותקי ויניל בלייבל "זהב שחור" של האוזן השלישית 29/8/2020 |
| אמיר שור | אשדוד | FMLP/FMCD06 | 8/2000 | תקליט ויניל/תקליטור | 100 |
| ג׳נגו | אינסטרומנטלי שני | FMLP07 | 2000 | תקליט ויניל | 200 |
| Camal Jamal | Camal Jamal | FMLP/FMCD08 | 2000 | תקליט ויניל/תקליטור |  |

| The Astroglides | Penetrate With | FMLP09 | 4/2001 | תקליט ויניל | 300 |
| בתריי זוזי (רם אוריון) | ה-EP | FMLP/FMCD10 | 15/11/2000 | תקליט ויניל/תקליטור | 100 |
| פאנקייק | דלישס | FMLP/FMCD11 | 27/7/2001 | תקליט ויניל/תקליטור | 100 |
| Mono Addicted Acid Man | האלבום הראשון | FMEP/FMCD12 | 15/7/2002 | תקליט ויניל ״10/תקליטור | 100 |
| מיכל קהן | Baby Escapo | FMEP/FMCD13 | 2002 | תקליטור | - |
| The Astroglides | Fondling With | FMLP/FMCD14 | 09/08/2002 | תקליט ויניל/תקליטור | 200 |
| Plastic Peacocks | Radio Death | FMCD15 | 26/7/2002 | תקליטור |  |
| פאנקייק | חלושס | FMCD16 | 22/8/2002 | תקליטור |  |
| יומולדת שנה לפטיפון | ״ואל תתנו לי אגרופים באף- זה כואב..״ | FMCD17 | 2002 | תקליטור |  |
| ג׳נגו | לנשום במים | FMLP/FMCD18 | 2002 | תקליט ויניל/תקליטור |  |
| Monosight | Ring & Ropes | FMCD19 | 2002 | תקליטור |  |
| ג׳נגו | מדבר על אמת | FMSP01/20 | 1999 | ״7 | 100 |
| מיכל קהן | El Camino | FMSP02/21 | 2002 | ״7 | 100 |
| אמיר שור/ג׳נגו | התקליטון המשותף | FMSP03/22 | 2002 | ״7 | 100 |
| Black Blender | Jets | FMCD23 | 2003 | תקליטור |  |
| המיותרים | האלבום הראשון | FMCD24 | 2003 | תקליטור |  |
| The Astroglides | Channel Surfing With | FMCD25 | 10/2003 | תקליטור |  |
| אביב מארק והפילהרמונית | מלמולים חסרי שליטה | FMCD26 | 16/1/2004 | תקליטור |  |
| Mono Addicted Acid Man | The Shark | FMCD27 | 12/2003 | תקליטור |  |
| המרונס | האלבום המלא | FMCD28 | 2004 | תקליטור |  |
| גבי בן משה | סאבז | FMCMX29 | 5/6/04 | קומיקס |  |
| Mono Addicted Acid Man | האלבום השני | FMCD30 | 2004 | תקליטור |  |
| המיותרים | קולומבוס | FMCD31 | 2004 | תקליטור |  |
| Monotonix | Lucky One | FMCD32 | 2004 | תקליטור |  |
| ניתקס | ניתקס | FMCD33 | 2005 | תקליטור |  |
| Lebanon | Sunken City | FMCD34 | 2005 | תקליטור |  |
| Monotonix | Cowboy EP | FMCD35 | 2006 | תקליטור |  |
| המיותרים | Animal Bipes Implume | FMCD36 | 2006 | תקליטור |  |
| Lebanon | Planet Rubble | FMCD37 | 2007 | תקליטור |  |
ציצוב

| --- | --- |

 מדינה:  פולין פולין
 פרובינציה:  לובלין (פרובינציה) לובלין
 מחוז:  לנצ'נה
 אוכלוסייה:  ‏
  ‑ בכפר:  1,717 (31 במרץ 2021)
 קואורדינטות:  51°18′N 23°09′E﻿ / ﻿51.3°N 23.15°E﻿ / 51.3; 23.15 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיציצוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיציצוב(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהציצוב(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהציצוב  he tabBackground:;tabBorder:#aaa;defaultTab:0;
ציצוב (בפולנית: Cyców) הוא כפר במחוז לנצ'נה שבפרובינציית לובלין בפולין, כ-19 ק"מ מזרחית ללנצ'נה, בו התקיימה עד השואה קהילה יהודית.
הכפר ציצוב, השוכן בסמוך לאחד מיובליו של נהר וייפז', נזכר מהמאה ה-15, עת הייתה בנויה בו כנסייה אורתודוקסית. במשך השנים היה הכפר בבעלות משפחות אצולה פולניות.
הוצאה להורג של יהודי הכפר על ידי חיילים נאצים
בשנת 1921 נמנו בכפר 181 יהודים, קרוב לרבע מתושביו, ואלו השתייכו בחלקם לאגודת ישראל ובחלקם לתנועת המזרחי. עם פרוץ מלחמת העולם השנייה הגיעו לכפר פליטים יהודים מיישובי הסביבה, ומספר היהודים במקום הגיע ל-465. עם כיבוש היישוב בידי הגרמנים גייסו אלו את יהודיו לעבודות כפייה. ביוני 1942 שילחו הגרמנים את כל יהודי היישוב למחנה ההשמדה סוביבור, תוך רצח המסתתרים במקום. איכר פולני מהכפר הסמוך פלוצ'ין, אשר התגלה מסתיר יהודים בביתו, הוצא להורג בידי הגרמנים.
פאסטליין (2021)

| פאסטליין (2021)> מידע |
| --- | --- | --- |
ארגון: WWE
מותג (ים): Raw סמאקדאון
תאריך: 21 במרץ 2021
עיר: סיינט פיטרסברג, פלורידה
אולם: טרופיקנה פילד
מספר צופים: 0 (מאחורי דלתיים סגורות)
סדרת אירועי שלם וצפה של ה-WWE
| תא ההדחות | פאסטליין (2021) | :NXT TakeOverStand & Deliver |
סדרת אירועי פאסטליין
| 2019 | פאסטליין (2021) | — |
פאסטליין (2021) היה אחד מאירועי הצפייה בתשלום של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון), ונערך ב-21 במרץ 2021, באולם הטרופיקנה פילד שבסיינט פיטרסברג, פלורידה. האירוע היה האירוע השישי בסדרת אירועי פאסטליין והראשון מאז שנת 2019. האירוע היה האירוע הראשון ששודר בגרסה האמריקאית של ה-WWE Network לאחר ההתמזגות עם שירות הזרמת המדיה, Peacock.
עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
באירוע TLC: שולחנות, סולמות וכיסאות, שנערך בדצמבר 2020, רנדי אורטון ניצח את "השד" בריי וויאט בקרב Firefly Inferno. לאחר הקרב, אורטון העלה את גופו של "השד" באש, כששפך עליו דלק. לאחר המקרה, אלכסה בליס, שחברה לשורותיו של "השד" במשך חודשים, החלה לרדוף אחר אורטון במתכונת שבועית, ואף גרמה לו להפסיד במספר קרבות. ב-15 במרץ בפרק של התוכנית Raw, בליס אתגרה את אורטון לקרב בין מגדרי באירוע פאסטליין, אתגר שאליו אורטון נענה בחיוב.
באירוע תא ההדחות, רידל זכה באליפות ארצות הברית לאחר שניצח את האלוף לשעבר, בובי לאשלי, ואת ג'ון מוריסון בקרב משולש. ב-1 במרץ בפרק של התוכנית Raw, מנהיג קבוצת רטרביושן, מוסטפא עלי, ניצח את רידל בקרב שאינו היה על התואר. כתוצאה מכך, הוא קיבל הזדמנות להתמודד על אליפות ארצות הברית נגד רידל שבועיים לאחר מכן בתוכנית, כאשר במקרה זה הוא כשל בניסיונו לזכות בתואר. לאחר מכן, עלי איתגר את רידל לקרב נוסף על תוארו של האחרון דרך הרשת החברתית, טוויטר, אתגר שבסופו של דבר הפך לקרב רשמי בין השניים. אז, הוכרז שקרב זה יהיה חלק מהמופע המקדים לאירוע.
תוצאות

| מס' | תוצאות | התניות | זמן |
| --- | --- | --- | --- |
| P1 | רידל (א) ניצח את מוסטפא עלי (עם רטרביושן) | קרב יחידים על אליפות ארצות הברית | 09:16 |
| 2 | ניה ג'קס ושיינה בייזלר (א) (עם רג'ינלד) ניצחו את ביאנקה בלאייר וסשה בנקס | קרב זוגות על אליפות זוגות הנשים של ה-WWE | 09:45 |
| 3 | ביג אי (א) ניצח את אפולו קרוז | קרב יחידים על האליפות הבין יבשתית | 05:45 |
| 4 | ברון סטרומן ניצח את אליאס (עם ג'קסון רייקר) | קרב יחידים | 03:50 |
| 5 | סת' רולינס ניצח את שינסקה נקאמורה | קרב יחידים | 12:55 |
| 6 | דרו מקינטייר ניצח את שיימוס | קרב ללא חוקים | 19:40 |
| 7 | אלכסה בליס ניצחה את רנדי אורטון | קרב בין מגדרי | 04:45 |
| 8 | רומן ריינס (א) (עם פול היימן) ניצח את דניאל בריאן | קרב יחידים על האליפות האוניברסלית (אדג' שימש כאוכף החוקים המיוחד) | 30:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
ביאורים

↑  האירוע התקיים ללא קהל ששילם כרטיס עקב מגפת הקורונה בארצות הברית, אף על פי שהאירוע הכיל קהל וירטואלי כחלק מחווית הצפייה ThunderDome.
הערות שוליים

↑  ג'קס ובייזלר תגנה על אליפות זוגות הנשים של ה-WWE נגד בלאייר ובנקס
↑  ביג אי יגן על האליפות הבין יבשתית נגד אפולו קרוז
↑  נקאמורה נגד רולינס
↑  מקינטייר נגד שיימוס (קרב ללא חוקים)
↑  בליס נגד אורטון
↑  רומן ריינס יגן על האליפות האוניברסלית נגד דניאל בריאן
פולידין

|  נתונים כימיים |
| --- | --- |
 מסה מולרית:  364.87736 יחידת מסה אטומית מאוחדת 
 מזהים
 קוד ATC:  D11AC06, D08AG02, R02AA15, S01AX18, D09AA09, G01AX11 
 מספר CAS:  25655-41-8
 PubChem:  410087
 ChemSpider:  362943
 
פולידין (פובידון-יוד PVP-I), הוא חומר חיטוי המשמש לחיטוי העור לפני ואחרי טיפול כירורגי. הוא משמש הן לחיטוי ידי המטפל והן לעור המטופל. החומר משמש גם עבור טיפול בפצעים קלים. ניתן למרוח אותו על העור כנוזל או כאבקה.
תופעות הלוואי כוללות גירוי בעור ולעיתים נפיחות. בשימוש על פצעים גדולים, עלולות להתרחש בעיות בכליות, נתרן גבוה בדם וחמצת מטבולית. זה לא מומלץ לנשים שנמצאות פחות משבוע 32 להריון. שימוש תכוף אינו מומלץ לאנשים עם בעיות בבלוטת התריס או הנוטלים ליתיום.
פולידין הוא קומפלקס כימי של פובידון (אנ'), מימן יודי ויוד. הוא מכיל 10% פובידון, כאשר סך מיני היוד שווה ל-10,000 ppm או 1% סך יוד שניתן לטיטרציה. החומר פועל על ידי שחרור יוד שגורם למותם של מגוון מיקרואורגניזמים.
פולידין נכנס לשימוש מסחרי בשנת 1955. הוא נמצא ברשימת התרופות החיוניות של ארגון הבריאות העולמי. פולידין זמין ללא מרשם רופא. הוא נמכר תחת מספר מותגים כולל Betadine.
שימושים רפואיים

פולידין הוא חומר חיטוי לטיפול מקומי ומניעה של זיהום. הוא משמש כעזרה ראשונה לחתכים קלים, כוויות, שפשופים (אנ') ושלפוחיות. פולידין משפיע לטווח ארוך יותר מאשר תמיסת יוד (אנ') בשל הספיגה האיטית שלו דרך רקמות רכות, ולכן משמש לניתוחים ארוכים יותר. כלורהקסידין (אנ') יעיל כמעט פי שניים במניעת זיהום לאחר ניתוח עם סיכון דומה, והשילוב של נתרן תת-כלורי וחומצה תת-כלורית בריכוז נמוך מאוד עדיפה משמעותית לריפוי פצעים.
כתוצאה מכך, פולידין משמש שימוש רחב ברפואה. לניקוי העור לפני ואחרי ניתוח כירוגי. לטיפול ומניעה של זיהומים בפצעים, כיבים (אנ'), חתכים וכוויות. לטיפול בזיהומים בפצע לחץ ופצע כרוני (אנ'). בגינקולוגיה עבור דלקת הנרתיק הקשורה לזיהומים קנדידאליים וטריכומונליים. למטרות אלה הפולידין מכיל ריכוזים של 7.5-10.0% בצורות תמיסה, תרסיס או משחה. עם זאת, שימוש ב-10% פולידין, המינון המומלץ, נעשה לעיתים רחוקות, מכיוון שהוא לא נוח לשימוש ומתייבש בצורה איטית.
שימושים רפואיים > עיניים

ניתן להשתמש בתמיסת פולידין בופר בריכוז של 2.5% למניעת דלקת הלחמית ביילודים (אנ'). לא ברור אם פולידין יעיל יותר בהפחתת מספר המקרים של דלקת הלחמית בילודים בהשוואה לשיטות אחרות. נראה כי פולידין מתאים מאוד למטרה זו מכיוון שבניגוד לחומרים אחרים, הוא יעיל גם נגד פטריות ווירוסים (כולל HIV והרפס).
שימושים רפואיים > Pleurodesis

פולידין משמש ל-pleurodesis (אנ') (איחוי של האדר בגלל תפליטים פלאורליים בלתי פוסקים). למטרה זו, פולידין יעיל ובטוח באותה מידה כמו טלק, ועדיף בגלל זמינות קלה ועלות נמוכה.
שימושים רפואיים > אלטרנטיבות

ישנן עדויות חזקות לכך שכלורהקסידין (אנ') ואלכוהול דנטורטי (אנ') המשמשים לניקוי עור לפני הניתוח טובים יותר מפולידין.
התוויות נגד

פולידין אסור לשימוש באנשים עם יתר פעילות של בלוטת התריס ומחלות אחרות של בלוטת התריס, לאחר טיפול ברדיואיד (אנ'), ובאנשים עם דרמטיטיס הרפטיפורמיס (אנ').
תופעות לוואי

שיעור הרגישות למוצר הוא 0.7%.
אינטראקציות

פולידין מגיב גרוע למימן על-חמצני, כסף, טאורולידין (אנ') וחלבונים כמו אנזימים, מה שהופך אותם ללא יעילים. הוא גם מגיב רע לתרכובות כספית רבות, מה שהופך אותו לא מתאים לחיטוי פירסינג מתכת.
מבנה

פולידין הוא קומפלקס כימי של הפולימר פובידון (אנ') וטרייודיד (אנ').
הוא מסיס במים קרים וחמים עדין, אתנול, איזופרופנול, פוליאתילן גליקול (אנ') וגליצרול. היציבות שלו בתמיסה גדולה בהרבה מזו של תמיסת יוד או לוגול.
יוד חופשי, המשתחרר באיטיות מתסביך פולידין (PVP-I) בתמיסה, הורג תאים באמצעות יוד של שומנים וחמצון של תרכובות ציטופלזמה וממברנה. חומר זה פועל נגד חיידקים, פטריות, פרוטוזואה ווירוסים. שחרור איטי של יוד מקומפלקס PVP-I בתמיסה ממזער רעילות של היוד כלפי תאי יונקים.
ניתן לטעון PVP-I לתוך הידרוג'לים (אנ'), שיכולים להיות מבוססים על תאית קרבוקסימטיל (אנ'), אלכוהול פוליוויניל (אנ'), וג'לטין, או על פוליאקרילאמיד (אנ'). הידרוג'לים אלה יכולים לשמש לחבישת פצעים.
היסטוריה

לאחר גילוי היוד על ידי ברנרד קורטואה ב-1811, נעשה בו שימוש נרחב למניעה וטיפול בדלקות עור ובפצעים. יוד הוכר כקוטל חיידקים רחב טווח ויעיל גם נגד שמרים, עובשים, פטריות, וירוסים ופרוטוזואים. החסרונות לשימוש בו בצורה של תמיסות מימיות כוללים גירוי, רעילות וצביעה של רקמות מסביב. חוסרים אלו התגברו על ידי גילוי ושימוש ב-PVP-I, שבו היוד נישא בצורה מורכבת וריכוז היוד החופשי נמוך מאוד. לכן המוצר משמש כיודופור (אנ').
הפולידין התגלה בשנת 1955, במעבדות הטוקסיקולוגיה התעשייתית בפילדלפיה. הם ביצעו בדיקות במבחנה כדי להדגים פעילות אנטי-בקטריאלית, ומצאו שהקומפלקס היה פחות רעיל בעכברים מאשר תמיסת יוד (אנ'). ניסויים קליניים בבני אדם הראו שהמוצר עדיף על תערובות אחרות של יוד.
מחקר

פולידין משמש בתחום הננו-חומרים. פותחה אפליקציה לריפוי פצעים שמשתמשת בננו-צינורית פחמן המצופה בשכבה של פולידין.
ראו גם

לוגול
הערות שוליים

↑  Agarwal R, Khan A, Aggarwal AN, Gupta D (במרץ 2012). "Efficacy & safety of iodopovidone pleurodesis: a systematic review & meta-analysis". The Indian Journal of Medical Research. 135 (3): 297–304. PMC 3361864. PMID 22561614. {{cite journal}}:  (עזרה)
↑  Wade RG, Burr NE, McCauley G, Bourke G, Efthimiou O (בספטמבר 2020). "The Comparative Efficacy of Chlorhexidine Gluconate and Povidone-iodine Antiseptics for the Prevention of Infection in Clean Surgery: A Systematic Review and Network Meta-analysis". Annals of Surgery. 274 (6): e481–e488. doi:10.1097/SLA.0000000000004076. PMID 32773627. {{cite journal}}:  (עזרה)
↑  Kutscher, Bernhard (2020). "Dermatologicals (D), 4. Antiseptics and Disinfectants (D08), Anti‐Acne Preparations (D10), and Other Dermatological Preparations (D11)". Ullmann's Encyclopedia of Industrial Chemistry. pp. 1–22. doi:10.1002/14356007.w08_w03. ISBN 9783527303854. ארכיון מ-2022-02-22. נבדק ב-2022-02-22.
↑  U.S. Patent 2,739,922
↑  Simmons TJ, Lee SH, Park TJ, Hashim DP, Ajayan PM, Linhardt RJ (2009). "Antiseptic Single Wall Carbon Nanotube Bandages" (PDF). Carbon. 47 (6): 1561–1564. doi:10.1016/j.carbon.2009.02.005. אורכב מ-המקור (PDF) ב-2010-06-21.
אזור הפצע מכוסה פולידין וגזה
מבנה של קומפלקס פולידין.
קומפלקס פובידון-יוד העוטף ננו-צינורית פחמן דופן אחת (שחור).
פאול קלנגל

| --- | --- |

 לידה:  13 במאי 1854 לייפציג, ממלכת סקסוניה 
 פטירה:  24 באפריל 1935 (בגיל 80) לייפציג, גרמניה הנאצית 
 מוקד פעילות:  גרמניה 
 מקום לימודים:  בית הספר הגבוה למוזיקה ולתיאטרון בלייפציג 
 שפה מועדפת:  גרמנית 
 כלי נגינה:  ויולה, כינור, פסנתר 
 
פאול קלנגל (בגרמנית: Paul Klengel;‏ 13 במאי 1854 – 24 באפריל 1935) היה כנר, ויולן, פסנתרן, מנצח, מלחין, עורך ומעבד. הוא היה אחיו של הצ'לן יוליוס קלנגל ובן דודו של הכנר יוליוס רנטגן.
ביוגרפיה

קלנגל למד בקונסרבטוריון למוזיקה של לייפציג ובאוניברסיטת לייפציג. בשנת 1886 זיכתה אותו הדיסרטציה שלו בנושא "האסתטיקה של אמנות הצליל" (Zur Ästhetik der Tonkunst) בתואר דוקטור. משנת 1881 עד 1886 ניצח על המקהלה של אגודת המוזיקה אוטרפה בלייפציג ומ-1888 עד 1891 עבד בקאפלת החצר בשטוטגרט. בשנים 1898 עד 1902 שהה בארצות הברית וניצח על אגודות המקהלה הגרמניות בניו יורק. לאחר זאת חזר ללייפציג, ניצח על אגודת אריון ובהמשך הצטרף לסגל המורים של הקונסרבטוריון כפרופסור לכינור ופסנתר.
קלנגל היה מוזיקאי רב-תחומי; הוא היה כנר ופסנתרן מחונן, ששאף לקריירה של נגן קונצרטים וסולן. הוא חיבר יצירות לכינור, ויולה ופסנתר, לצד שירים רבים ויצירות כוראליות. קלנגל היה "מעבד הבית" של הוצאת זימרוק. הוא נודע בעיבודיו האמנותיים לכינור ולוויולה, שרבים מהם משמשים גם כיום לצורך הוראה.
יצירות מקוריות > מוזיקה קאמרית

חמישה קטעים לשני כינורות, אופוס 9 (פרסום 1988)
רומנסה
הומורסקה
מנואט
Ständchen
סקרצו
חמישה קטעי אופי לכינור ופסנתר, אופוס 11 (1894); מס' 3 ומס' 5 גם לצ'לו ופסנתר
סרנדה מלנכולית
בקצב מינואט
אלגיה במי מינור
קפריצ'ו במי מז'ור
נוקטורן בפה מז'ור
פסטורלה לכינור ועוגב (או פסנתר), אופוס 17 (1901)
שני קטעים לכינור ופסנתר, אופוס 29 (1901)
חמישה קטעי צליל ליריים לכינור ופסנתר, אופוס 34 (1904)
סוויטה מס' 1 ברה מינור לכינור ופסנתר, אופוס 38 (1909)
פרלוד
קוראנט
מנואט
בורה
אר
טמבורין
שישה קטעים לוויולה ופסנתר, אופוס 39 (1910)
קינה
ונפשי פרשה את כנפיה
התעלות ונחמה
זיכרון
ולס אימפרומפטו
שיר ערש
שישה קטעים ליריים לכינור ופסנתר, אופוס 42 (1910)
שני קטעי אופי לכינור ופסנתר, אופוס 44 (1909)
סרנדה ברה מינור לכינור וויולה, אופוס 45 (1911)
שלוש רומנסות לוויולה ופסנתר, אופוס 46 (1912)
ארבעה קטעי פנטזיה לוויולה ופסנתר, אופוס 48 (1912)
Spielmannsweise
Capriccio
Gruss in die Ferne
Reigen
"שומאניאנה" לכינור, ויולה ופסנתר (1919); מבוסס על נושאים מאת רוברט שומאן
ארבעה-עשר פרלודים לכינור סולו, אופוס 62 (1932)
יצירות מקוריות > קדנצות

קדנצות לקונצ'רטו לכינור מס' 23 בסול מז'ור מאת ג'ובאני בטיסטה ויוטי, פורסמו ב-1930)
יצירות מקוריות > פסנתר

שישה קטעי פנטזיה אופוס 5 (1879)
שלוש מזורקות אופוס 7 (1879)
שתי רומנסות אופוס 8 (פורסמו ב-1891)
בלה♭ מז'ור
בפה♯ מזור
שישה קטעים לפסנתר אופוס 10 (1996 או 1887); גרסה מתוקנת יצאה לאור ב-1899 בשם "שישה קטעים קונצרטיים קטנים"
ברכת אביב
עלים ברוח
מצב-רוח של ערב
מזורקה (לה♭ מז'ור)
דף באלבום
בסגנון טרנטלה
שמונה קטעי פנטזיה אופוס 12 (1893)
חמישה קטעים אופוס 23 (1901)
ארבעה קטעים אופוס 37 (1909)
עם ערוב היום
הומורסקה
שיר פרידה
ברקרולה
שישה קטעי פנטזיה אופוס 47 (1914)
חמישה קטעי פנטזיה אופוס 49 (1917)
חמישה קטעים לפסנתר אופוס 54 (1922)
אלגיה – "Eigentum von Lisbeth Holzheu"
רגוע מאוד – "Eigentum von Lisbeth Holzheu"
יצירות מקוריות > ווקאלי

שישה שירים לשני קולות ופסנתר אופוס 3 (1885)
Ich weiss ja nicht, was kommen wird למילים מאת א. אר
"תמונתך", מילים מאת הופמן פון פאלרסלבן
"לשווא", מילים מאת פאול הייזה
"שיר כלה", מילים מאת פאול הייזה
"מה רחב הנך", מילים מאת א. אר
"אהבה נאמנה מכל", מילים מאת פאול הייזה
שיר כלולות לקול ופסנתר, אופוס 6 (פורסם ב-1900); מילים מאת קרל יוהאן פיליפ שפיטה
שלושה שירים לאלט ופסנתר, אופוס 13 (1894)
שיר ערב, "אפוף שלווה", מילים מאת פרנץ גרילפרצר
"מבטך מביא לי מרגוע" מילים מאת יוהאן וולפגנג פון גתה
"כשזרועותייך נעצרות", מילים מאת קרל פוהזן
חמישה שירים למצו סופרן או אלט ופסנתר, אופוס 14 (1894)
Lass die wilden Wogen toben, מילים מאת הופמן פון פאלרסלבן
Georgia's Hügel ruh'n, מילים מאת פרידריך פון בודנשטדט
An dich verschwendet, מילים מאת פאול הייזה
"את עם העיניים השחורות", מילים מאת עמנואל גייבל
ארבעה שירים לקול ופסנתר אופוס 15 (1900
Über die Haide geht sausend des Herbstes Wind
Serenade: Die Sterne blinken in Silberpracht
Leid: Drunten im Grunde, ihr Blümelein blau
Des Abends: Die Abendglocken läuten
שלושה דואטים למצו סופרן, בריטון ופסנתר (1903). מילים מאת יוליוס גרסדורף
"זכור את השעות"
"הכוכבים והפרחים"
"עת פורחים הוורדים"
חמישה שירים אלגיים למצו סופרן או אלט ופסנתר, אופוס 53 (1918), מילים מאת אלכסנדרה רפאל
Sonnenwende
In der Stille
Nun gehn die Stürme schlafen
Die Felder rauschen
Bitte
ארבעה שירים לקול בינוני עם כינור ופסנתר, אופוס 59 (1924)
Vor Tagesgrauen
Im Mittagsschweigen
Wilde Rose und erste Liebe
Tanzlied im Mai
יצירות מקוריות > כוראלי

האם הגרמניה לאלט, מקהלת נשים ופסנתר, אופוס 50 (1918), מילים מאת איזולדה קורץ
"לגארדה (11 באוגוסט 1914)" למקהלת גברים א'קאפלה, אחופוס 51 (1918), מילים מאת אלברט קורן
הערות שוליים

↑  מוריס לאותורלינק, "ביוגרפיות קצרות של ויולנים", 1980, הוצאת בראון-ברומפילד, אן ארבור, מישיגן, עמ' 342
| --- | --- |
בקרת זהויות :  NLI: 987007263959505171  PLWABN: 9810690393405606  BNE: XX5157038  BnF: cb147651746 (data)  GND: 10391076X  ISNI: 0000 0001 1042 8287  LCCN: n81117175  LNB: 000162612  MusicBrainz: 5fbbd64b-eb5c-4e0e-92f3-490c77932f0d  NKC: xx0023132  NTA: 074720244  SNAC: w6v69x41  SUDOC: 088213781  Trove: 863827  VIAF: 20103941   WorldCat (עם VIAF): 20103941
פרדי גרובר

| --- | --- |

פרדי גרובר
 לידה:  31 באוגוסט 1947 (בן 77) מחנה עקורים בגרמניה
 מדינה:  ישראל
 עיסוק:  עיתונאי
 מעסיק:  רשות השידור
פרדי גרובר (נולד ב-31 באוגוסט 1947) הוא עיתונאי ישראלי שעבד במחלקת החדשות של רשות השידור.
ביוגרפיה

פרדי גרובר הוא בנם של יוסף גרובר (נסטור זנון סניאדאנקו), אוקראיני־קתולי אשר הוכר כחסיד אומות העולם על ידי "יד ושם" ושל אנטוניה גרובר, ילידת לבוב, שבני משפחתה נספו בשואה. פרדי נולד במחנה עקורים בעיר רוזנהיים, גרמניה, לאחר מלחמת העולם השנייה. הוא עלה לישראל עם הוריו בחודש נובמבר 1948, גדל והתחנך בקריית חיים.
גרובר הוא בעל תואר ראשון בסוציולוגיה ובשפה וספרות אנגלית מהאוניברסיטה העברית בירושלים, ותואר שני בעיתונאות מבית הספר לתקשורת המונים של אוניברסיטת בוסטון. בתקופת שהותו בארצות הברית ערך והגיש במשך 7 שנים את "שעת הרדיו הישראלית" בתחנה המסחרית WNTN בעיר ניוטון, מסצ'וסטס. במהלך התוכנית שודרו בשידור חי מהדורות חדשות בעברית ובאנגלית מקול ישראל בירושלים. גרובר היה העיתונאי הישראלי הראשון והיחיד שהשיג ראיון בלעדי עם ג'ימי קרטר בזמן המרוץ לנשיאות, הוא ראיין גם את שר החוץ הנרי קיסינג'ר ואת המועמד לנשיאות ג'ורג' בוש האב.
בשנת 1981 הצטרף למחלקת החדשות של רשות השידור, ושימש במשך 31 שנים ככתב בערוץ הראשון. תחילה עבד במשך כ-5 שנים כעורך בדסק החוץ של מחלקת החדשות, לאחר מכן התמנה ככתב במגזין החדשות השבועי "יומן", והכין סרטים דוקומנטריים עבור מחלקת החדשות ועבור התוכנית "מבט שני". את כתבתו האחרונה על שדות החיטה בצפון הנגב הגיש פרדי בחודש יולי 2012. כאשר פרש מרשות השידור הותיר אחריו בארכיון רשות השידור כ-1,000 כתבות וסרטים דוקומנטריים.
בין סרטיו הבולטים של גרובר: "מפרץ הזבל", על הרס שכונת עג'מי הערבית ביפו; "באמצע העולם ימינה", על מושבים של יוצאי כורדיסטן בגבול הצפון; "אם סויסה לא בא לאופרה", על הפקת האופרה "כרמן" בשכונת נווה אליעזר בדרום תל אביב; "יד על הלב", על ניתוחי לב של ילדים ממדינות העולם השלישי, בבית החולים וולפסון בחולון; "משטרן עד מוצרט", על חייו של הכנר היהודי אייזק שטרן במלאת לו 80 שנה. הכין כתבות פרופיל על סטיבן הוקינג, אריאל שרון, עמוס עוז, אהרן אפלפלד, סמי מיכאל, מאיר שלו, ואנשי רוח רבים אחרים.